આવેદનમાં જણાવવામાં આવ્યું હતું કે ગોધરામાં ત્રણ-ચાર દિવસ પહેલા આદર્શ પ્રમાણિત સસ્તા અનાજના વેપારી અસરફભાઇ અને તેના નાનાભાઇ પર રેશનિંગનો પુરવઠો લેવા આવેલા ગ્રાહકે અંગૂઠો લેવા જેવી સામાન્ય બાબતમાં છરીથી હુમલો કર્યો હતો આ ઘટનાને સસ્તા અનાજના વેપારીઓ દ્વારા વખોડી કાઢવામાં આવી છે, ઘટનાના વિરોધમાં અને એડવાન્સ રૂપિયા ભરવા છતાં રેશનિંગનો પુરવઠો મોડો મળવાના મુદ્દે વિરોધ નોંધાવી આજે ૧ દિવસની હળતાળ પાળવામાં આવી છે વધુમાં ઊલ્લેખ કરાયો હતો કે રાજકોટમાં છેલ્લા ચાર મહિનાથી રેશનિંગના પુરવઠાના એડવાન્સ રૂપિયા ભરવા છતાં ગોડાઉનમાંથી વેપારીને ત્યાં રેશનિંગનો પુરવઠો 20 થી 25 દિવસ મોડો આવે છે.